ดร.รุ่ง แก้วแดง รักษาการ รมช.ศธ. กล่าวว่า อุบัติเหตุครั้งนี้ถือเป็นความสูญเสียยิ่งใหญ่อีกครั้ง ซึ่งสำนักงานคณะกรรมการการศึกษาขั้นพื้นฐาน (สพฐ.) และ ศธ.ได้เข้าไปช่วยเหลือเยียวยาครอบครัวที่นักเรียนเสียชีวิตแล้ว ซึ่งโรงเรียนทำประกันชีวิตให้เด็กจะได้เงินประกัน 6 หมื่นบาท เมื่อวันที่ 20 มิถุนายน ศธ.ได้ให้บริษัทประกันนำเงินไปช่วยเหลือครอบครัวเบื้องต้นรายละ 2 หมื่นบาท เพื่อแก้ปัญหาความเดือดร้อน เมื่อมีการตั้งศพสวดพระอภิธรรมแล้ว ศธ.จะไปให้กำลังใจครอบครัวด้วยดร.รุ่ง กล่าวอีกว่า สำหรับเรื่องการรับส่งนักเรียนจากตำบลเข้าไปเรียนโรงเรียนมัธยมประจำอำเภอและจังหวัด เป็นปัญหาที่แก้ไม่ตก เพราะผู้ปกครองไม่นิยมให้เด็กเรียนใกล้บ้าน ขณะที่มาตรฐานความปลอดภัยของรถรับส่งเด็กไปโรงเรียนนั้นไม่ได้มาตรฐาน ดังนั้นคงต้องทบทวนความปลอดภัยเรื่องนี้ให้กับเด็ก"นักเรียนจะนั่งรถสองแถวเล็กกันทั้งเช้าเย็นนั่งกันแน่นมาก เวลาที่เกิดอุบัติเหตุจะเกิดความสูญเสียเยอะ ซึ่งรถแบบนี้โรงเรียนไม่ได้ทำ เป็นรถของชาวบ้าน แก้ปัญหานี้ลำบากมาก ต้องพูดกันเป็นรายวัน สิ่งที่ต้องทำคือทำอย่างไรให้เขาเชื่อว่าโรงเรียนมัธยมประจำตำบลมีคุณภาพมาตรฐานไม่ต้องส่งลูกออกไปโรงเรียนประจำอำเภอหรือจังหวัด" ดร.รุ่ง กล่าว
โรงเรียนมัธยมประจําอําเภอและจังหวัดของประเทศไทยทําประกันชีวิตให้เด็กจะรับเงินประกันกี่หมื่นบาท 
6 หมื่นบาท